Source: http://www.bosany.sk/?id_menu=0&module_action__59497__id_ci=167026
Timestamp: 2018-07-19 09:32:02+00:00

Document:
Okresné riaditeľstvo Hasičského a záchranného zboru v Partizánskom podľa § 4 písm. b) a podľa § 21 písm. a) v nadväznosti na § 21 písm. o) zákona č. 314/2001 Z. z. o ochrane pred požiarmi v znení neskorších predpisov a na základe § 2 ods. 1 vyhlášky Ministerstva vnútra Slovenskej republiky č. 121/2002 Z.z. o požiarnej prevencii v znení neskorších predpisov
na celom území okresu Partizánske
od 15. júna 2018, od 07:00 hod. - do odvolania
Fyzickým osobám sa podľa § 14 ods. 2 písm. a), b), c) zákona č. 314/2001 Z. z. o ochrane pred požiarmi v znení neskorších predpisov na lesných pozemkoch a v ich ochrannom pásme (50 m od hranice lesného pozemku) z a k a z u j e najmä:
fajčiť, odhadzovať horiace alebo tlejúce predmety, používať otvorený plameň na miestach so zvýšeným nebezpečenstvom vzniku požiaru,
zakladať oheň na miestach, kde môže dôjsť k jeho rozšíreniu,
Vlastníci, správcovia, alebo obhospodarovatelia lesných pozemkov v súvislosti s ochranou lesa pred požiarom sú podľa § 6b) zákona č. 314/2001 Z. z. o ochrane pred požiarmi v znení neskorších predpisov a podľa § 9 písm. a), § 10 vyhlášky MV SR č. 121/2002 Z. z. o požiarnej prevencii v znení neskorších predpisov p o v i n n í najmä:
zabezpečovať v lesoch a lesných pozemkoch hliadkovaciu činnosť (vo vyhlásenom čase, najmä v dňoch pracovného pokoja a v mimopracovnom čase) pre osoby vykonávajúce hliadkovaciu činnosť vypracúvať časový harmonogram s určením trasy pochôdzok a s uvedením konkrétnych časov a miest, kde sa má hliadkovacia služba v danom čase nachádzať, a zabezpečiť jej vhodný systém spojenia s ohlasovňou požiarov,
zabezpečiť umiestnenie potrebného množstva protipožiarneho náradia na dostupnom určenom mieste v závislosti od plochy lesných porastov,
udržiavať existujúce prejazdové cesty, zvážnice a zdroje vody v stave, ktorý umožňuje bezproblémový prejazd hasičských jednotiek a ich využitie na účinný zásah,
vybaviť prenosnými hasiacimi prístrojmi pracovné stroje, napríklad lesné kolesové traktory, harvestory, traktory a iné vozidlá, ktoré sa používajú na spracovanie dreva a zvyškov po ťažbe - aspoň 1 vhodným hasiacim prístrojom s hmotnosťou náplne hasiacej látky najmenej 5 kg. Stroje vybaviť účinným zachytávačom iskier.
prijímať osobitné opatrenia pre priestory postihnuté kalamitou, zamerané na:
urýchlené odstraňovanie dreva a iných horľavých látok z blízkosti objektov,
prednostné zabezpečenie prejazdnosti lesných ciest a zvážnic pre hasičskú techniku.
pplk. Mgr. Rastislav Balogh, v.r.
oznam Čas zvýšen.nebezpeč.vzniku požiarov Partizánske od 15.6.2018.doc (130.5 kB)
8976145

References: § 4
 § 21
 § 21
 § 2
 § 14
 § 6
 § 9
 § 10